Spis, nastal v koronarazmerah

Bratovščina virtualnega sveta

Zbudil sem se v mokro deževno jutro. Štejem dneve karantene po celi državi, danes je 148. dan. Ob tej številki se zamislim, ali je to spolh mogoče. Ali so se mi skisali možgani? Sicer pa ukrepi so ukrepi in jih je potrebno upoštevati... Svojih prijateljev nisem videl že tako dolgo, da sem pozabil, kako izgledajo. Jem zajtrk in razmišljam, kako bi jih videl, ali na kakšen drug način prišel v kontakt z njimi.

Nenadoma mi pade nora ideja!!! Kaj, če skupaj naredimo virtualno igrico? Moram le prepričati svojega starejšega brata, da nam bo pomagal. Z veliko truda ga končno prepričam.

Po telefonu pokličem prijatelje in jim predstavim idejo. Vsi so bili navdušeni nad idejo, razen Petra, ker je rekel, da mu je mama prepovedala dostop do računalnika, saj je preveč igral igrice! Lojz, Jaka in Gašper pa so bili takoj za akcijo. Razdelimo si delo, brat pa nas nadzoruje in preverja, ali delamo vse pravilno. Priklopimo in povežemo se na računalnike. Z Jako delava na funkcijah, Gašper in Lojz imata grafiko, moj brat pa mora delati na kodah. Komaj da si vzamemo čas še za šolo in hrano, tako smo zaposleni z našo igrico. Kar naenkrat zmanjka elektrike. Zajela nas je panika…. »Kaj če smo vse podatke izgubili?« sem zakričal. Počakati bo potrebno do jutri zjutraj, si mislim, ko ležim v postelji. Zjutraj me zbudi brat in mi pove, da smo navadni amaterji in če ne bi imeli njega, bi šlo včerajšnje delo v nič.

Danes se zakopljemo v delo in proti večeru mora naš virtualni svet zaživeti. Zvečer zaženemo program in dela! Ponoči ne morem spati, ker sem tako nestrpen, da bom končno videl prijatelje.

Vseeno mi je, koliko časa bomo še v karanteni, saj se sedaj lahko zabavam in družim s svojimi prijatelji v virtualnem svetu. Mami pa mi je ravno prišla sporočit, da je bilo pri poročilih obvestilo, da se jutri ponovno odpirajo šole!

To so pa koronapresenečenja!

Dan Berlec, 6.b